**МОТИВИ**

**към Проект на Наредба за условията и редът за записване, отписване и преместване на деца в детските градини на Община Карлово**

**І. Причини, налагащи приемането на Наредба за условията и редът за записване, отписване и преместване на деца в детските градини на Община Карлово**

Проектът на Наредба за условията и редът за записване, отписване и преместване на деца в детските градини на Община Карлово е разработен в изпълнение на чл. 59 ал. 1 и § 31 от предходни и заключителни разпоредби на Закон за предучилищното и училищното образование (обн., ДВ, бр.79 от 13.10.2015 г., в сила от 01.08.2016 г.); чл. 8, чл. 26, ал. 2, и чл. 28, ал. 1 и ал. 2 от Закона за нормативните актове; чл. 76, ал. 3 от АПК и във връзка с чл. 7, ал. 1 от Наредба № 5 от 03.06.2016 г. за предучилищното образование, издадена от министъра на образованието и науката.

**ІІ. Целите, които се поставят с предложения Проект на Наредба за условията и редът за записване, отписване и преместване на деца в детските градини на Община Карлово, са:**

Синхронизиране на редът за записване, отписване и преместване в общинските детски градини.

Разширяване на възможностите на родителите/настойниците за избор на детска градина.

Публичност при реализиране на приема и преместване на децата през цялата учебна година при наличие на свободни места.

Създаване на условия за разширяване на предлаганите педагогически услуги и повишаване на тяхното качество.

**ІІІ. Финансови и други средства, необходими за изпълнение Наредба за условията и редът за записване, отписване и преместване на деца в детските градини на Община Карлово.**

Предложеният проект няма да доведе до пряко и/или косвено въздействие върху делегираните бюджети на детските градини, тъй като прилагането на наредбата не изисква допълнителни средства за настоящата и следващите бюджетни години.

**ІV. Очакваните резултати от прилагането, включително финансовите, ако има такива.**

С приемането на Наредба за условията и редът за записване, отписване и преместване на деца в детските градини на Община Карлово се синхронизира приемът на деца в детските градини.

Регулира се броят на децата в групите в съответствие с държавния образователен стандарт за финансирането на институциите и с държавния образователен стандарт за физическа среда и информационно и библиотечно осигуряване на детските градини.

Разширяват се възможностите на родителите/настойниците да направят избор на детска градина.

Постига се удовлетвореност на жителите на Община Карлово от възможността за прозрачност при приема на деца в детска градина.

**V. Анализ за съответствие с правото на Европейския Съюз.**

Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлаганата наредба.

Предлаганият проект е подзаконов нормативен акт по Закона за предучилищното и училищното образование. Съответствието му с правото на Европейския съюз е предопределено от Закона, чиито норми са съобразени с Европейската харта за местното самоуправление и директивите на Европейската общност, регулиращи тази материя.

Съдържанието в наредбата не противоречи на норми от по-висока степен и на европейското законодателство.